Jaz

Jaz – tórt máwsimniń biri. Jaz máwsimi báhár hám gúz máwsimleriniń arasında jaylasqan bolıp, eń ıssı máwsim esaplanadı. Jaz máwsimi arqa yarımsharda eń uzaq kúnnen baslap, teńkúnlikke shekem dawam etedi. Bul máwsim Arqa yarımsharda 22 iyunnan 22 sentyabrge shekem, al Qubla yarımsharda bolsa 22 yanvardan 21 martqa shekem dawam etedi. 

Jaz — jıldıń eń ıssı máwsimi bolıp, interkontinental aymaqlarda (máselen: Ózbekstanda) iyun, iyul, avgust aylarında boladı. Jaz máwsiminiń astronomiyalıq dawamlılıǵı 93,6 sutkadan ibarat.

Jaz máwsimi adam organizmi ushın eń kerekli máwsimlerden biri. Jaz máwsimi, den-sawlıq ushın júdá zárúr bolǵan, súyeklerdiń rawajlanıwında áhmiyetli rolge iye D vitaminine bay. Sebebi D vitamini eń jaqsı quyash nurları menen insanǵa ótedi. Quyashta nurlanıw ayırım kesellikler menen awırǵan adamlar ushın da júdá paydalı. Miywe, palız eginleri hám basqa ósimlikler de jaz máwsiminde pise baslaydı.

Jazdıń júdá qattı ıssı kúnleri insan den-sawlıǵı ushın zıyanlı bolıp tabıladı, hádden tıs kóp waqıt quyashta nurlanıw insan terisine zıyan jetkeriwi múmkin.

 Derekler 

Kategoriya:Máwsimler